Ce boli poţi lua de la piscină. Problemele neştiute pe care le poate provoca clorul.
O piscină neîntreținută îți poate aduce infecții urinare, fungice sau dermatite. Clorul din piscină poate produce probleme cutanate la nivelul pielii. Transpirația în contact cu clorul din apă poate produce iritații grave.
Ce faci când ai doar o zi liberă de la birou, iar temperaturile de afară te îndeamnă să dai o fugă la mare?Te duci la cea mai apropiată piscină. Însă, dacă piscina nu este igienizată corespunzător, te poți alege cu probleme de sănătate."Piscinele se clorinează și de aici rezultă probleme cutanate, date în primul rând de iritația de la clor și apoi infecții pe care le putem lua a nivel cutanat, de la ciuperci, dermatofiții până la inclusiv tricomonas vaginalis. Se pot agrava anumite suferințe dacă există interacțiunea dintre clor și dermatita atopică", spune medicul dermatolog.Mihaela s-a ales cu trei zile de spitalizare în urma altor trei petrecute consecutiv la o piscină din București.Și dacă te întrebai de ce regulile oricărui bazin de înnot bine pus la punct, includ și dușul obligatoriul înaintea intrării în incintă, tot medicul dermatolog vine cu explicații."Dacă înainte de piscină folosim săpunuri ele pot usca suplimentar pielea și atunci în baza interacțiunii cu clorinarea să se producă iritații suplimentare. Trebuie să avem papuci proprii. Să nu călcăm prea des în jurul piscinelor pentru că putem să mai recrutăm și infecții cu papilomavirusuri, adică veruci", a mai spus Olga Simionescu.